Diari Oficial de la Generalitat Valenciana


Sumari del DOGV 3526, del 28-06-1999 (1999/4742)

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 8 del Pla General d'Algemesí, Plaça del Carbó.
---------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4742


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Algemesí
    * pla d'urbanisme

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 8 del Pla General d'Algemesí, Plaça del Carbó. [1999/M4742]
  
Vist l'expedient remés per l'Ajuntament d'Algemesí referit a la modificació número 8 del Pla General, plaça del Carbó, i de conformitat amb els següents,
  
Antecedents de fet
  
Primer
  
El projecte se sotmeté a informació pública mitjançant acord del Ple de l'Ajuntament en sessió del dia 29 d'octubre de 1998. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 28 de gener de 1999.
  
Segon
  
El projecte consta de memòria, plans d'informació i plans d'ordenació.
  
Tercer
  
L'objecte de la modificació és l'adequació de les alineacions de l'illa destinada al nou edifici de l'Ajuntament d'Algemesí en el projecte guanyador del concurs convocat a l'efecte. L'illa està ocupada en la seua totalitat per un edifici catalogat.
  
Les alineacions que es modifiquen són les que donen a la plaça del Carbó i al carrer que uneix aquesta plaça amb la de la Vila. En aquest últim cas, el carrer passa de tindre 13 metres a 7,25 metres. Es reajusta l'alineació que uneix la plaça Major amb el carrer de les Figueres i la zona porticada del nou edifici al carrer que uneix la plaça de la Vila amb el carrer de les Figueres. El nou edifici manté la volumetria existent.
  
S'eliminen els elements arquitectònics d'entroncament que donen la plaça del Carbó.
  
Es mantenen els límits actuals de la Unitat d'Actuació número 1, i les alçàries i les alineacions de la resta del nucli antic.
  
Quart
  
Durant la tramitació de l'expedient s'ha sol·licitat informe per part de l'Ajuntament a la Conselleria de Cultura, Educació i Ciència (18 de novembre de 1998) sense que fins a la data s'haja emés informe.
  
Cinqué
  
Algemesí té el Pla General d'Ordenació Urbana aprovat definitivament per la Comissió Territorial d'Urbanisme en data 27 d'octubre de 1987.
  
La modificació número 1 del Pla General, eliminà, amb motiu de l'obertura del carrer d'Albalat, uns passos coberts en aquest carrer i entre les places de la Vila i del Carbó, i creà un element d'entroncament amb l'objecte de mantindre la trama urbana a la plaça del Carbó.
  
Sisé
  
La Comissió Informativa de la Comissió Territorial d'Urbanisme de València, en sessió del 21 d'abril de 1999 emeté informe relatiu al projecte que tractem, i es complex així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 27 d'abril de 1999, acorda aprovar definitivament la modificació número 8 del Pla General d'Ordenació Urbana d'Algemesí referent al canvi d'alineacions a la plaça del Carbó.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.
  
València, 27 d'abril de 1999.- El secretari de la Comissió Territorial d'Urbanisme: José Manuel Palau Navarro.